གཞན་ཡང་རྒྱལ་པོའི་བཀའ་ལྟར་ཐོན་མིས་གཉན་པོ་གསང་བ་ཞེས་པའི་སྒྲོམ་གྱི་ཁ་ཕྱེས་ཏེ།དཔང་སྐོང་ཕྱག་རྒྱ་བ།མདོ་སྡེ་ཟ་མ་ཏོག།ཙིན་ཏ་མ་ཎིའི་གཟུངས།མདོ་སྡེ་ལས་རྣམ་པར་འབྱེད་པའི་གཟུངས་རྣམས་བླངས་ནསབསྒྱུར།དཔང་སྐོང་ཕྱག་རྒྱ་བ་ནི།བཀའ་འགྱུར་སྡེ་དགེའི་པར་གྱི་ཡ་པོད་ཀྱི་ཐོག་མར།དཔང་སྐོང་ཕྱག་རྒྱ་བ་ཐོན་མི་སམ་བྷོ་ཊའི་འགྱུར།ཞེས་དཀར་ཆག་ན་ཡོད་པ་དེ་ཡིན།འོན་ཀྱང་སྲོང་བཙན་གྱི་དུས་མ་ཟད།སྔ་དར་དང་ཕྱི་དར་སྐབས་གང་འགྱུར་ཐམས་ཅད་ད་ལྟ་ཡོད་པའི་ངེས་པ་མེད་དེ།གླང་དར་གྱི་བྱེད་སྤྱོད་ཀྱི་དབང་གིས་བརླགས་སྟོར་དང༌།དེ་མིན་དཔེ་རྒྱུན་སྟོར་ནས་མ་རྙེད་པ་ཡང་དུ་མ་ཞིག་ཡོད་པ་བཀའ་བསྟན་གྱི་དཀར་ཆག་དག་ན་གསལ་ལོ།།